**Οι Block 722 στο 100% Hotel Show**

**15 - 17 Νοεμβρίου | MEC Παιανίας**

Το κοινό του 100% Hotel Show θα έχει την ευκαιρία να συναντήσει από κοντά το κορυφαίο αρχιτεκτονικό γραφείο Block 722, που τιμάται φέτος με τη διάκριση 100% Hotel Architect of the Year, μέσα από ένα ειδικά σχεδιασμένο concept περιπτέρου και ένα αποκλειστικό workshop αφιερωμένο στη μεθοδολογία και τη φιλοσοφία του.

Οι **Block 722** αποτελούν αναμφίβολα ένα από τα κορυφαία αρχιτεκτονικά γραφεία στην Ελλάδα, που μέσα από τα έργα τους εξελίσσουν ακόμη και ολόκληρη την ταυτότητα ενός προορισμού. Το δημιουργικό γραφείο που έχει δημιουργήσει εμβληματικά Ξενοδοχειακά Έργα στην ελληνική αγορά, όπως το **Olea All Suite Hotel** στη Ζάκυνθο, το **Gundari** στη Φολέγανδρο, το **Casa Cook Samos** στη Σάμο, αλλά και το πρόσφατο **JW Marriott Crete Resort and Spa** στην Κρήτη, διακρίνεται από το **100% Hotel Show** ως **100% Architect of the Year**, δίνοντας στους επισκέπτες την ευκαιρία να γνωρίσουν εκ των έσω τον τρόπο εργασίας αλλά και το portfolio των **Block 722**.

Ως **100% Architect of the Year**, οι **Block 722** έχουν επιμεληθεί μια βιωματική εμπειρία για το κοινό του **100% Hotel Show.**To αφηγηματικό installation τους, στο εισαγωγικό τμήμα της έκθεσης, καλεί τους επισκέπτες να ανακαλύψουν τη σχεδιαστική τους φιλοσοφία και να βυθιστούν σε ένα σύμπαν ηρεμίας και φυσικής σύνδεσης. Μια μοναδική ευκαιρία για  
γνωριμία με τα πρόσφατα έργα και τη δημιουργική ομάδα των **Block 722**, όπου οι επενδυτές που ενδιαφέρονται να αναπτύξουν νέα έργα θα μπορούν να συζητήσουν πιθανές προοπτικές συνεργασίας από κοντά.

Η παρουσία των **Block 722** στο **100% Hotel Show** θα αναδειχθεί ακόμη περισσότερο, καθώς η ομάδα του αρχιτεκτονικού γραφείου θα μιλήσει για το έργο και το όραμά της στο ειδικό session **“Hotel Design Pioneers: Συνέντευξη με τους Head του Architect of the Year, Block 722”**, παρουσιάζοντας τα κορυφαία έργα τους αλλά και τις προκλήσεις που αντιμετώπισαν, στην ειδικά διαμορφωμένη αίθουσα της έκθεσης.

Ο θεσμός του **100% Hotel Architect of the Year** διοργανώνεται για 4η συνεχή χρονιά από το **100% Hotel Show**, με στόχο να αναδεικνύει κάθε χρόνο τους top αρχιτέκτονες που εξελίσσουν το ξενοδοχειακό τοπίο στην Ελλάδα.